

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL vietovės lygmens teritorijų planavimo dokumento korektūros rengimo tikslų**

Nr.

Klaipėda

Vadovaudamasis Lietuvos Respublikos teritorijų planavimo įstatymo 2 straipsnio 34 dalimi, 28 straipsnio 2 dalimi, Kompleksinio teritorijų planavimo dokumento rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 312, 316 punktais ir 318.1.2, 318.1.3 papunkčiais ir Klaipėdos miesto savivaldybės administracijos direktoriaus 2023 m. lapkričio 28 d. įsakymu Nr. AD1- 1205 „Dėl pritarimo iniciatyvai pradėti rengti vietovės lygmens teritorijų planavimo dokumento korektūrą“:

1. Nustatau, kad pradedamas rengti vietovės lygmens teritorijų planavimo dokumentas – žemės sklypo Kūlių Vartų g. 7, Klaipėdoje, detaliojo plano, patvirtinto Klaipėdos miesto savivaldybės administracijos direktoriaus 2016 m. rugsėjo 9 d. įsakymu Nr. AD1-2725 „Dėl žemės sklypo Kūlių Vartų g. 7, Klaipėdoje, detaliojo plano, patvirtinto Klaipėdos miesto savivaldybės administracijos direktoriaus 2006 m. spalio 2 d. įsakymu Nr. AD1-2191, koregavimo patvirtinimo“, korektūra suplanuotos teritorijos dalyje – žemės sklypams Bangų g. 2 (kadastrinis Nr. 2101/0003:881) ir Tilžės g. 5 (kadastrinis Nr. 2101/0003:948). Detaliojo plano korektūros rengimo tikslai – detalizuojant bendrojo plano sprendinius koreguoti ir nustatyti papildomus teritorijos naudojimo reglamento reikalavimus (keičiant žemės sklypų naudojimo būdą iš pramonės ir sandėliavimo objektų teritorijos į komercinės paskirties objektų teritorijos ir daugiabučių gyvenamųjų pastatų ir bendrabučių teritorijos), neprieštaraujant įstatymų ir kitų teisės aktų reikalavimams bei Teritorijų planavimo įstatymo 4 straipsnio 4 dalyje nurodytų teritorijų planavimo dokumentų sprendiniams.

2. Įpareigoju Urbanistikos ir architektūros skyrių parengti planavimo darbų programą, joje nustatyti nagrinėjamą teritoriją, teritorijų planavimo proceso inicijavimo sutarties projektą ir pateikti teritorijų planavimo dokumento korektūros rengimo iniciatoriui.

3. Įpareigoju Urbanistikos ir architektūros skyrių paskelbti šį įsakymą Klaipėdos miesto savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).

Šis įsakymas gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regiono apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio įsakymo paskelbimo dienos.

|  |  |
| --- | --- |
| Savivaldybės administracijos direktorius | Andrius Žukas |